Gays se grootste gevaar: ge�nternaliseerde homofobie en heteroseksisme
Die Christelike Kerk, en beslis nie net die Dopperkerk nie, is steeds in ho� mate uitgelewer aan n geweldig na�ewe biblistiese siening van gays.
Burger praat ten slotte van die leegloop van tradisionele kerke. Die
aanhalingstekens is juis, want dis beslis nie net tradisionele kerke wat
(Rooms-) Katoliek of gereformeerd Protestants is nie, maar ook tradisioneel Pinkster en charismaties. En ek waag dit om te s� dat nie alle denominasies leegloop nie; nog minder bars die sg gay kerke uit hulle nate.
Dis egter nie net die Christendom wat alleen skuld moet dra vir die steeds oorwegend onverdraagsame houding van die samelewing betreffende gays nie. Nee, ander godsdienste en kulture is, eksplisiet of implisiet, ewe verdoemend: Islam, Juda�sme, noem maar op.
Godsdiens, kultuur, die onderwys en die samelewing met sy elektroniese en gedrukte media is gewoon maar net magtige, geoliede instrumente van heteroseksisme (= as jy nie heteroseksueel is nie, behoort jy te wees, anders ...). Om die waarheid te s�, dis so doeltreffend in die hele kondisioneringsopset dat elke leser van hierdie woorde sal moet erken dat hy of sy grootgemaak is om in die blik van heteroseksuele rolverdeling te pas. En natuurlik dat om gay te wees sielkundig en moreel-godsdienstig afwykend/siek is en nie gewens nie. Voorbeelde: Vanessa Ellis maak dit in haar bydrae baie duidelik dat sy, wat self gay is, met heteroseksuele verwagtings oor haar dogter rondgeloop het. Kyk na die woordkeuse in advertensies wat deur gays op die internet en elders gepubliseer word wanneer hulle vriende of minnaars soek: Ek is n straight-looking, straight-acting so-en-so ... en soek dieselfde ...  dis gays wat self glo dat om heteroseksueel te wees, die toppunt van menswees is.
Myns insiens is gays se grootste vyand dus die heteroseksistiese leuens omtrent hom-/haarself wat hy/sy kies om te glo. Sielsongelukkig sit hulle dan toemond in organisasies (sekul�r of godsdienstig) wat bekend is daarvoor dat hulle tradisioneel antigay is, want hulle wil tog ten alle koste nie bekend wees as gay nie, behalwe in die gewaande veiligheid van laatnagbesoeke aan gayklubs, -kerke, -kroe� en seksoptelplekke.
Hier in demokratiese Suid-Afrika is ons eerste verpligting teenoor mekaar om mekaar te help om van hierdie ge�nternaliseerde homofobie en heteroseksisme ontslae te raak en vry te leef soos wat nie alleen ons Grondwet dit vir almal moontlik maak nie, maar soos wat ons inderdaad in die aangesig van n Skepper-Verlosser moet leef  gelyk, want daar is geen Goddelike witbroodjies nie.